चार घंटे तक नहीं आए डॉक्टर
सामुदायिक स्वास्थ्य केंद्र में शनिवार को परिवार नियोजन शिविर में अव्यवस्थाओं के चलते महिलाओं को परेशानी का सामना करना पड़ा। कई महिलाएं बगैर ऑपरेशन करवाए चली गईं। डॉक्टरों की टीम चार घंटे देर से पहुंची।
महिलाओं के साथ आए परिजनों ने बताया कि यह शिविर किसी सजा से कम नहीं रहा। पहले तो ऑपरेशन करने वाले डाक्टरों का सुबह से दोपहर सवा एक बजे तक इंतजार करना पड़ा, इसके बाद अर्धचेतन अवस्था में महिलाओं को जमीन पर ही लेटा दिया गया।
महिलाएं ठिठुरती रही। शिविर में 19 महिलाओं के ऑपरेशन हुए, जबकि 10 दिसंबर को लगे शिविर में 49 महिलाओं ने ऑपरेशन करवाए थे। लोगों ने बताया कि दोपहर तक डाक्टरों के नहीं पहुंचने पर परेशान परिजन कई महिलाओं को बिना रजिस्ट्रेशन ऑपरेशन कराए वापस ले गए।
hin_Deva hin_Deva hin_Deva hin_Deva